laion/Wikipedia-Exotic huggingface dataset:
יחסי ארצות הברית – כף ורדה

יחסי ארצות הברית–כף ורדה הם היחסים הדיפלומטיים הרשמיים שבין ארצות הברית של אמריקה לבין הרפובליקה של כף ורדה. על פי מחלקת המדינה של ארצות הברית הקשר שבין שתי המדינות הוא "לבבי ויש לו שורשים היסטוריים חזקים". בתחילת המאה השמונה עשרה ספינות ציד לווייתנים אמריקניות החלו לגייס צוותים מבראווה ופוגו לצוד לווייתנים שהיו רבים במים הסובבים את כף ורדה. קשרים בין המושבות האמריקניות לבין כף ורדה מתועדים כבר ב-1740, כאשר ספינות אמריקאיות עגנו באופן שגרתי בנמלים של כף ורדה, כדי לסחור במלח או לקנות עבדים. מסורת ההגירה הכף ורדית לארצות הברית החלה באותו זמן ונמשכת עד היום. הקונסוליה האמריקנית הראשונה באפריקה שמדרום לסהרה הוקמה בכף ורדה בשנת 1818. הייצוג הקונסולרי של ארצות הברית בכף ורדה נמשך לאורך המאה התשע עשרה. ארצות הברית בכף ורדה ביום בו קיבלה עצמאות ותמכה לאורך כל הדרך בתהליך קבלתה לאומות המאוחדות. בשנת 1983 הועלה דרג הקונסוליה והיא הפכה לשגרירות ארצות הברית בכף ורדה. ארצות הברית הגישה לכף ורדה סיוע הומניטרי בשווי מיליוני דולרים. ארצות הברית מיוצגת בכף ורדה בדרג השגרירות באמצעות שגרירות שהיא מחזיקה בפראיה, בירת המדינה. כף ורדה מיוצגת בארצות הברית בדרג השגרירות באמצעות שגרירות שהיא מחזיקה בוושינגטון הבירה. כף ורדה מיוצגת בארצות הברית גם בדרג הקונסולרי באמצעות קונסוליה שהיא מחזיקה בבוסטון. מדיה וקבצים בנושא יחסי ארצות הברית – כף ורדה בוויקישיתוף היסטוריה של היחסים, מחלקת המדינה של ארצות הברית מידע על יחסיה הדו-צדדיים של ארצות הברית, מחלקת המדינה של ארצות הברית EMBASSY OF THE UNITED STATES IN PRAIA, CAPE VERDE EMBASSY OF CAPE VERDE IN WASHINGTON, D.C., UNITED STATES CONSULATE GENERAL OF CAPE VERDE IN BOSTON, UNITED STATES
דיר איבזיע

דיר איבזיע (בערבית: دير إبزيع) הוא כפר פלסטיני, המשתייך לנפת רמאללה ואל-בירה בדרום השומרון. לפי נתוני הלשכה הפלסטינית המרכזית לסטטיסטיקה, בשנת 2007 מנתה אוכלוסיית הכפר 2,069 תושבים. דיר איבזיע ממוקם 7.7 ק"מ מערבית לרמאללה. אדמות הכפר גובלות בעין עריכ ועין סיניא ממזרח, אל-ג'אנייה ועין סיניא מצפון, כפר ניעמה וצפא ממערב, ובית עור א-תחתא, בית עור אל-פוקא, עין עריכ וביתוניא מדרום . חוקר ארץ ישראל הצרפתי ויקטור גרן ביקר בדיר איבזיע בשנת 1870, וכתב כי מתגוררים בו 400 תושבים, כולם מוסלמים. הוא ציין כי בכפר מספר בתים גדולים הבנויים בנייה טובה למדי, וכן כי ראה שבר אבן ועליה גילופים ובהם שושנה פגומה. במאה ה-18 הפך הכפר לאחד מ-24 כפרי הכס שבהם ישבו מוח'תארים בארמון, או מצודה ושלטו על האזור. במפקד אוכלוסין 1931 של ארץ ישראל היו בדיר איבזיע 90 בתים מאוכלסים, בהם התגוררו 360 תושבים, כולם מוסלמים. במלחמת ששת הימים ב -1967 נכבש הכפר על ידי ישראל. בעקבות הסכמי אוסלו, 27% משטח הכפר מוגדר כשטח B והשאר מוגדר כשטח C. ישראל הפקיעה 22 דונם מקרקעות הכפר להקמת ההתנחלות דולב, ובנוסף הפקיעה כ-600 דונם של קרקעות לסלילת כבישים עוקפים. מדיה וקבצים בנושא דיר איבזיע בוויקישיתוף אתר האינטרנט הרשמי של דיר איבזיע ברוכים הבאים לדיר איבזיע Deir Ibzi, Welcome to Palestine Survey of Western Palestine, Map 14: IAA, Wikimedia commons Deir Ibzi village (fact sheet), המכון למחקר יישומי - ירושלים (ARIJ) Deir Ibzi village profile, המכון למחקר יישומי - ירושלים - Jerusalem (ARIJ) Deir Ibzi aerial photo, המכון למחקר יישומי - ירושלים - Jerusalem (ARIJ) Locality Development Priorities and Needs in Deir Ibzi Village, המכון למחקר יישומי - ירושלים (ARIJ) Civil Administration nixes order to take land for settlement road, June 14, 2012, The Times of Israel ויקטור גרן, תיאור גיאוגרפי, היסטורי וארכיאולוגי של ארץ-ישראל - כרך חמישי: השומרון (ב), ירושלים: יד יצחק בן-צבי, 1984, עמ' 32 Macalister, R. A. Stewart; Masterman, E. W. G.., "Occasional Papers on the Modern inhabitants of Palestine, part I & part II"., Quarterly Statement - Palestine Exploration Fund., 1905, עמ' 356-343 Mills, Census of Palestine, 1931, page 48 מירון רפופורט, הכביש ש"יביא 100 אלף מתנחלים" למערב הגדה יוצא לדרך, באתר "שיחה מקומית", 23 באוגוסט 2020. ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
Panhard PL 17

Panhard PL 17 היא מכונית משפחתית, מתוצרת יצרן כלי הרכב הטקטים הקלים, והצבאיים Panhard הצרפתי, אשר יוצר בין השנים 1959–1965. בין השנים 1959–1965 יוצרו 166,192 יחידות. 4 דלתות - סדאן 2 דלתות - קבריולה 4 דלתות סטיישן L1 Standard (יוצר בין יולי 1959 - אוגוסט 1960) L1 Tigre (יוצר בין יולי 1959 - אוגוסט 1960) L2 Tigre (קבריולה) (יוצר בין מרץ 1960 - אוקטובר 1960) L3 Standard Export (יוצר בין אוגוסט 1950 - יולי 1960) L4 Standard (יוצר בין יולי 1960 - אוקטובר 1962) L4 Tigre (יוצר בין יולי 1960 - אוקטובר 1962) L5 Tigre (קבריולה) (יוצר בין אוקטובר 1960 - ספטמבר 1962) L6 Standard (יוצר בין ספטמבר 1962 - יוני 1965) L7 Tigre (יוצר בין ספטמבר 1962 - יוני 1965) L8 Tigre (קבריולה) (יוצר בין ספטמבר 1962 - יוני 1963) L9 Standard (סטיישן) (יוצר בין מאי 1963 - מאי 1965) WL1 Standard (יוצר בין דצמבר 1959 - יולי 1960) WL2 Standard (יוצר בין דצמבר 1959 - יוני 1960) WL3 Standard (יוצר בין יוני 1960 - יולי 1962) WL4 Standard (יוצר בין יוני 1960 - יולי 1962) WL5 Standard (יוצר בין ספטמבר 1962 - מאי 1965) WL6 Standard (יוצר בין ספטמבר 1962 - מאי 1965) דגם "Panhard PL 17" דגם "Panhard PL 17" דגם "Panhard PL 17" דגם "Panhard PL 17" דגם "Panhard PL 17" דגם "Panhard PL 17", שנת 1960 דגם "Panhard PL 17" דגם "Panhard PL 17" דגם "Panhard PL 17", שנת 1959 - מבט למנוע דגם "Panhard PL 17" - קבריולט דגם "Panhard PL 17" - קבריולט דגם "Panhard PL 17" קבריולט - מבט לתא הנהג ולוח מחוונים דגם "Panhard PL 17" דגם "Panhard PL 17" - סטיישן Panhard 24 Panhard Dyna X Panhard Dyna Z Panhard & Levassor Dynamic שחזור דגם "Panhard PL 17" בקנדה, french-cars-in-america.com מדיה וקבצים בנושא Panhard PL 17 בוויקישיתוף Panhard PL 17, סרטון באתר יוטיוב דגם "Panhard PL 17", andysaunders.net דגמי "Panhard PL 17", citroenet.org.uk
האקדמיה הרוסית לקולנוע

האקדמיה הרוסית לקולנוע (שם רשמי: האקדמיה הרוסית למדעי הקולנוע; ברוסית: Российская Академия Кинематографических Искусств) היא עמותה העוסקת בענייני הקולנוע ברוסיה ומעניקה את פרס ניקה מאז 1987. האקדמיה, המהווה ארגון מקביל לארגונים שונים בעולם, שהמפורסמת שבהם היא האקדמיה לקולנוע האמריקאית (העורכת את טקס פרסי אוסקר), קיימת משנת 1987. האקדמיה מונה 80 חברים מכל ענפי היצירה והעשייה הקולנועית במדינה. ערכים מורחבים – פרס ניקה האקדמיה מעניקה מדי שנה את פרס האקדמיה הרוסית לקולנוע (פרס ניקה) לאנשי הקולנוע הרוסי המצטיינים. מוענק מאז 1987. האקדמיה הלאומית למדעי ואומנויות הקולנוע האקדמיה האמריקאית לקולנוע אתר האינטרנט הרשמי של האקדמיה הרוסית לקולנוע
איכתיוזאורוס

איכתיוזאורוס (שם מדעי: Ichthyosaurus; מילולית: Ichthys - "דג", Sauros - "לטאה") הוא סוג של זוחל ימי נכחד מסדרת האיכתיוזאוריה, ששחה בימים הקדומים של עידן המזוזואיקון. מאובני האיכתיוזאורוס נמצאו ברחבי אירופה (בבלגיה, בריטניה, גרמניה ושווייץ) ובאינדונזיה כמעט בשלמותם. אורכו היה עד 3.3 מטרים ובעל דמיון חיצוני לדולפין מודרני, עם סנפיר הגב הגדול והגוף הכישורי הזרים (כלומר: גוף המשפר את זרימתו במים), אך הוא היה בעל לסתות ארוכות יותר, עיניים בולטות וסנפירים חדים יותר. הבדל נוסף בינו לדולפין הוא שזנבו נע לצדדים, בדומה לזנב דג ואילו לדולפינים הזנב עולה ויורד. ייתכן מאוד שחי בדומה לדולפינים והיה מקפץ מעל המים וניזון מדגים ודיונונים. בשנת 2021 נמצא שלד באורך עשרה מטרים בבריטניה. זהו השלד הגדול ביותר שנמצא של סוג זה עד כה באיים הבריטיים. זוחל ימי זה הופיע במשחקי המחשב פארק היורה 3: בניית פארק וJurassic World Evolution 2. בהשוואה לאדם מדיה וקבצים בנושא איכתיוזאורוס בוויקישיתוף איכתיוזאורוס, באתר GBIF (באנגלית) Rutland ichthyosaur fossil is largest found in UK, BBC. 10 January 2022
מדליית הצי וחיל הנחתים

מדליית הצי וחיל הנחתים (באנגלית: Navy and Marine Corps Medal) היא העיטור הגבוה ביותר המוענק לחיילי צי ארצות הברית או חיל הנחתים של ארצות הברית על מעשה גבורה שלא במהלך קרב. העיטור יכול להיות מוענק גם לאנשי צבא ידידותי עבור מעשה גבורה במהלך תמיכה במבצעי הצי וחיל הנחתים של ארצות הברית אך לא במהלך קרב, כמו כן יכול להינתן לאנשי כוחות המילואים של הצי והנחתים שלא היו בשירות פעיל בזמן מעשה הגבורה. המדליה היא מתומן מארד שבחזיתה עיטם לבן-ראש האוחז בטפריו עוגן ומתחתיו כדור הארץ. המילה "Heroism" (גבורה) רשומה בתחתית המדליה. בין מקבלי העיטור נשיא ארצות הברית ג'ון פיצג'רלד קנדי על פועלו בפיקוד על ספינת טורפדו שמספרה 109-PT במהלך מלחמת העולם השנייה. מדיה וקבצים בנושא מדליית הצי וחיל הנחתים בוויקישיתוף U.S. Code § 6246 - Navy and Marine Corps Medal ‏10, באתר אוניברסיטת קורנל MO 63.1941.2.2 Citation for the Navy Marine Corps Medal, הספרייה הנשיאותית של ג'ון פיצג'רלד קנדי
האקדמיה הלאומית למדעי ואמנויות הקולנוע של רוסיה

האקדמיה הלאומית למדעי ואמנויות הקולנוע (ברוסית: Национальная Академия Кинематографических Искусств и Наук России) היא עמותה העוסקת בענייני הקולנוע והטלוויזיה ברוסיה. האקדמיה, המהווה ארגון מקביל לארגונים שונים בעולם, שהמפורסמת שבהם היא האקדמיה לקולנוע האמריקאית (העורכת את טקס פרסי אוסקר), קיימת משנת 2003. ערכים מורחבים – פרס נשר הזהב (רוסיה) האקדמיה מעניקה מדי שנה את פרס האקדמיה לקולנוע וטלוויזיה (פרס נשר הזהב) לאנשי הקולנוע הרוסי המצטיינים. מוענק מאז 2003. האקדמיה הרוסית לקולנוע אתר האינטרנט הרשמי של האקדמיה הלאומית למדעי ואמנויות הקולנוע של רוסיה
הדרוזאורוס

הדרוזאורוס (שם מדעי: Hadrosaurus; משמעות השם: "לטאה שרירית/עבה") הוא סוג של דינוזאור ממשפחת ההדרוזאוריים שחי בתקופת הקרטיקון באמריקה הצפונית. דינוזאור זה היה גדול יחסית, באורך של מעל 10 מטרים לרבות הזנב, גובה של מעל 4.6 מטרים ומשקל של 3.2 טונות. הממצאים הראשונים של הדינוזאור כללו עצמות רגליים וידיים, אגן, כמה חוליות ועצמות שיניים. לא נמצאו עצמות גולגולת שלמות אך מעריכים שהיא הייתה דומה לגולגולת של הדרוזאורים נוספים כמו האדמונטוזאורוס וצורתה כשל "מקור ברווז". בתוך גולגולת זו היו מעל 1,400 שיניים שטוחות שהתאימו לטחינת צמחייה קרקעית. ההדרוזאורוס תואר ב-1858 בידי החוקר ג'וזף ליידי והוא כלל מין אחד - Hadrosaurus foulkii. ההדרוזאורוס נחשב להדרוזאור פרימיטיבי יחסית והוא משויך לתת-משפחה עצמאית - Hadrosaurinae. ככל הנראה זה היה יצור איטי ורגוע שחי בעדרים שננדו לאורך החופים והמישורים ומשכו טורפים. דינוזאור זה נבחר להיות המאובן הלאומי וגם הדינוזאור הלאומי של מדינת ניו ג'רזי, בה התגלה לראשונה (באזור של Woodbury Formation, סמוך לנהר דלאוור שבדרום ניו ג'רזי). ההדרוזאורוס הופיע במספר סרטים וסדרות טלוויזיה, לעיתים כשהוא מבלבל עם דינוזאור קרוב אחר: בתוכנית הדינוזאורים! מוצג שלד של הדרוזאורוס בפרק הראשון. בסרטי פארק היורה ההדרוזאורוס כמעט הופיע בפארק היורה ופארק היורה: העולם האבוד אך הושמט לבסוף מהעריכה עקב בעיות תקציב ועריכה ואת מקומו מילא הפרזאורולופוס. בסרט עולם היורה מופיע פרט בהולוגרמה אך לא על המסך, אם כי נמצאו פרטים בפארק עד הסרט החמישי. עם זאת הוא מופיע בספר פארק היורה של מייקל קרייטון, שם עדר הדרוזאורוסים ממלא את מקומם של הגלימימוסים בסרט. הוא מופיע גם במשחק פארק היורה 3: בניית פארק. הוא נראה בסדרות הילדים אגדות ברווזים בפרק "Dinosaur Ducks", כשהצוואר שלו ארוך מדי וכן ברכבת הדינוזאורים. מדיה וקבצים בנושא הדרוזאורוס בוויקישיתוף הדרוזאורוס, באתר האנציקלופדיה של החיים (באנגלית) הדרוזאורוס, באתר GBIF (באנגלית)
אבשלום עמוסי

אבשלום עמוסי (נולד ב-1970) הוא קצין צה"ל במילואים בדרגת תת-אלוף, שירת כטייס קרב וכמפקד בסיס חצרים בחיל האוויר הישראלי. עמוסי נולד בישראל ולמד באורט סינגאלובסקי בתל אביב-יפו. ב-1989 התגייס לקורס טיס 123 אותו סיים בדצמבר 1990 במגמת קרב. לאחר קורס אימון מתקדם שובץ כטייס קרב בטייסת 109. בהמשך שירותו שימש מדריך בבית הספר לטיסה, שירת כסמ"ט ב' וסמ"ט א' בטייסת 110, טייסת מטוסי F-16 ופיקד על טייסת מדריכי טיסה (מדר"ט). בשנים 2005–2007, כולל במהלך מלחמת לבנון השנייה, פיקד על טייסת 140. בשנים 2007–2009 פיקד על טייסת 109. לאחר מכן שימש ראש ענף מטוסים וראש מחלקת אמצעי לחימה במטה חיל האוויר, בתקופת קבלת ההחלטה על רכש מטוסי ה-F-35. במרץ 2015 מונה למפקד בסיס חצרים והועלה לדרגת תת-אלוף. באוגוסט 2018 סיים את שירותו והשתחרר מצה"ל. עמוסי בעל תואר ראשון במשפטים ובמדעי המחשב ותואר שני במנהל עסקים מאוניברסיטת חיפה. נשוי ואב לשלושה. מדיה וקבצים בנושא אבשלום עמוסי בוויקישיתוף זהר בונה, ‏"את הזיק בעינכם אי אפשר לפספס", באתר חיל האוויר הישראלי, 9 בנובמבר 2016
אורנוזאורוס

אורנוזאורוס (שם מדעי: Ouranosaurus) הוא סוג דינוזאור צמחוני הקרוב למשפחת ההדרוזאוריים שמאובניו התגלו סמוך לאגדז שבניז'ר, בקצה הסהרה. נמצאו שני מאובנים של יצור זה. הוא תואר ב-1976 ומשמעות שמו היא: "לטאה אמיצה" או "לטאת שמיים", על שם הגיבור היווני אורנוס. הסוג כלל מין יחיד - Ouranosaurus nigeriensis. אורכו של דינוזאור זה היה 7–8.3 מטר ומשקלו היה כ-4 טון מטרי. היו לו לסתות דמויות ברווז והיה לו מפרש גבי ענק שנמתח עד לזנבו, כמו של הספינוזאורוס שחי באותו אזור ויכל להגיע לאורך 63 ס"מ בזיז הראשי. דעות נוספות מעריכות שהזיזים שימשו ליצירת דבשת כמו של גמל או ביזון וכך לאגור שומן ולעזור לדינוזאור בנדודיו במדבר. הוא חי בסמוך לנהרות שהיו בגדת הסהרה הקדומה ובהם חיו יצורים נוספים כמו הזאורופודים כמו הניז'רזאורוס, אורניתופודים כמו לורדוזאורוס (Lurdusaurus) וElrhazosaurus, תרופודים כמו הסוקומימוס ודמויי-תנינים כמו האנטוסוכוס, הארריפסוכוס, ה-Stolokrosuchus והסרקוסוכוס הענק שוודאי ניזון ממנו. בנהרות שחו דגים, כרישים וזוחלים מים כמו צבים. בשמים עפו פטרוזאורים שונים. נמצאו בליטות גרמיות בקדמת כל אחת מעיניו מה שהופך אותו לאורניתופוד היחיד בעל "קרניים" האורנוזאורוס מוצג בתוכנית "Super Croc" של נשיונל ג'יאוגרפיק, בה הוא משמש מזון לסרקוסוכוס הענקי. הוא נראה גם בתוכנית הכוכב דינוזאור של ה-BBC, בה מוצגים אורנוזאורוסים ביערות של מצרים ומרוקו הקדומים והם מותקפים בידי קרכרודונטוזאורוס ובמידה פחותה בידי הספינוזאורוס שניזון בעיקר מפגריהם. לצידם נראה עדר פרליטיטנים. פרטי אורנוזאורוס נראים בעונה השלישית של עולם היורה: מחנה הקרטיקון בתור דינוזאורים צמחונים אך תוקפניים, לאחר שהסקרופיוס רקס מחדיר אותם ממקום חיותם. הם שוחים ומתנפלים על ספינת החבורה אך נרתעים מזיקוקים ובורחים. האורנוזאורוס היה אמור להיות גם בסרט השלישי אך נחתך. בנוסף נראים אורנוזאורוסים במשחקי וידאו של הזיכיון, ביניהם בפארק היורה 3: בניית פארק, Jurassic World Evolution, Jurassic World Evolution 2, Jurassic Park Builder, Jurassic Park: Operation Genesis ובJurassic World: Alive. אאולמביה - מין קרוב מצפון אמריקה מדיה וקבצים בנושא אורנוזאורוס בוויקישיתוף אורנוזאורוס, באתר GBIF (באנגלית)
ספינוזאוריים

ספינוזאוריים (שם מדעי: Spinosauridae) היא משפחה של דינוזאורים תרופודים שחיו בתקופת יורה עליון עד קרטיקון תחתון ומאובניהם נמצאו בכל היבשות. לכמה ממיני דינוזאורים אלה היה מפרש גב גדול, כאשר הבולט שביניהם היה הספינוזאורוס הענקי שהיה הגדול שבטורפים היבשתיים אי-פעם. היו להם לסתות צרות ודמויות תנין שעזרו להם לתפוס טרף חלקלק והיו להם זרועות ארוכות עם טפרים חדים. כנראה שהם חיו בקרבת נהרות ואגמים וצדו דגים. סוג Asiamericana? סוג איברוספינוס (Iberospinus) סוג Cacaphonyx סוג Cristatusaurus סוג אוסטפריקזאורוס (Ostafrikasaurus) סוג וליבונוונטריקס (Vallibonavenatrix) סוג Vectispinus תת-משפחה Baryonychinae סוג בריוניקס (Baryonyx) סוג Cristatusaurus סוג Suchosaurus סוג פרוטתליטיס (Protathlitis) שבט Ceratosuchopsini סוג ריפרובנטור (Riparovenator) סוג סוקומימוס (Suchomimus) סוג צרטוסוכופס (Ceratosuchops) תת-משפחה Spinosaurinae סוג Camarillasaurus? סוג איכתיובנטור (Ichthyovenator) סוג Angaturama סוג איריטייטור (Irritator) סוג אוקסלאיה (Oxalaia) סוג סיאמוזאורוס (Siamosaurus) שבט Spinosaurini סוג סיג'ילמסזאורוס (Sigilmassasaurus) סוג ספינוזאורוס (Spinosaurus) מדיה וקבצים בנושא ספינוזאוריים בוויקישיתוף ספינוזאוריים, באתר האנציקלופדיה של החיים (באנגלית) ספינוזאוריים, באתר GBIF (באנגלית)
סטרותיומימוס

סטרותיומימוס (שם מדעי: Struthiomimus) הוא סוג של דינוזאור ממשפחת אורניתומימיים. הוא חי בתקופת הקרטיקון לקראת סוף עידן הדינוזאורים באמריקה הצפונית והוא אחד מהדינוזאורים הרבים ביותר שנמצאו בפארק הפרובינציאלי דינוזאור שבקנדה. פירוש שמו המדעי הוא "דמוי יען", ואכן - דינוזאור זה דמה במראהו ואורח חייו ליען המודרני. דינוזאור זה היה בעל רגליים ארוכות וזרועות ארוכות עם צוואר ארוך וראש קטן וחסר שיניים. הוא הגיע לאורך 4.3 מטר ולגובה 1.4 מטר ומשקלו היה 150 ק"ג. דינוזאור זה היה יכול לנוע במהירות כדי לברוח מטורפים כמו הטירנוזאורוס רקס. הוא עצמו, למרות שהיה שייך לדינוזאורים התרופודים, ניזון מעשבים, שרכים או עלים או שאולי היה אוכל-כול. ייתכן שהיו לו נוצות כמו להרבה מהתרופודים המהירים. מבנה רגליו דמה מאוד לרגלי היען וייתכן שהיה יכול להגיע למהירות של 50–80 קמ"ש. דינוזאור זה הופיע בסדרה הדינוזאורים! ובמשחקי המחשב פארק היורה 3: בניית פארק, Jurassic World Evolution וJurassic World Evolution 2. מדיה וקבצים בנושא סטרותיומימוס בוויקישיתוף סטרותיומימוס, באתר האנציקלופדיה של החיים (באנגלית) סטרותיומימוס, באתר GBIF (באנגלית) סטרותיומימוס, באתר אנציקלופדיה בריטניקה (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
שוברת הקרח (סרט)

שוברת הקרח (ברוסית: Ледокол; בתעתיק לאנגלית: Ledokol) הוא סרט אסונות רוסי משנת 2016, שבוים על ידי ניקולאי חומריקי ובכיכובם של פיוטר פיודורוב וסרגיי פוסקפאליס. הקרנת הבכורה של הסרט ברוסיה התקיימה ב-20 באוקטובר 2016. הסרט מבוסס בחלקו על אירועים אמיתיים שהתרחשו בשנת 1985 עם שוברת הקרח "מיכאיל סומוב", אשר נתקעה בקרח האנטארקטי ונסחפה במשך 133 ימים עד שחולצה. שנת 1985. לקראת שוברת הקרח "מיכאיל גרומוב" נע קרחון ענק. בעת הניסיון לברוח מההתנגשות, הספינה נופלת לשבי הקרח ונסחפת אל מול חופי אנטארקטיקה. מסביב דממה מאיימת והקור הנורא. הדלק הולך ואוזל והעצבים על קצה גבול היכולת וגם אם היה ניתן ללכת - אין לאן. למפקד שוברת הקרח אין מקום לטעויות. החלטה שגויה אחת — וקרח כבד ימחץ את הספינה. פיוטר פיודורוב — קפטן אנדריי פטרוב סרגיי פוסקפליס — קפטן ולנטין סבצ'נקו אלכסנדר יאצנקו — ויטלי אלכסנדר פאל — ניקולאי ויטלי חאייב — באניק אנה מיכאלקובה — ליודמילה פטרובנה הסרט צולם בתנאי מזג אוויר קשים. הצילומים נערכו במורמנסק, סנקט פטרבורג, סבסטופול ובהרי חצי האי קולה במשך 3.5 חודשים. עבור הסרט נעשה שימוש בשוברת הקרח האטומית "לנין", אשר חונה דרך קבע במורמנסק. בנובמבר 2015, פורסם הטיזר הראשון של הסרט, אשר במשך כמה ימים צבר 1.5 מיליון צפיות באתר יוטיוב. ביוני 2016 פורסם הקדימון המלאבחודש ספטמבר של אותה שנה, השני. "שוברת הקרח", במסד הנתונים הקולנועיים IMDb (באנגלית) "שוברת הקרח", באתר AllMovie (באנגלית) "שוברת הקרח", באתר Rotten Tomatoes (באנגלית) "שוברת הקרח", באתר אידיבי "שוברת הקרח", במסד הנתונים הקולנועיים KinoPoisk (ברוסית) "«Ледокол» взломает жанровые условности". Известия. נבדק ב-2016-10-10. "СеверПост.ru | Премьера снятого в Мурманске фильма «Ледокол» назначена на 20 октября". severpost.ru. Опубликован первый тизер российского фильма-катастрофы «Ледокол» "«Ледокол»: Как создавался фильм-катастрофа". www.proficinema.ru. נבדק ב-2016-10-10. "Опубликован первый тизер российского фильма-катастрофы "Ледокол"". Российская газета. נבדק ב-2016-10-15. "Ксения Сухнева: «Подогревать интерес к проекту надо постепенно, создавая своего рода бренд»". www.proficinema.ru. נבדק ב-2016-10-15. "Трейлер российского блокбастера "Ледокол" вызвал ажиотаж в сети". נבדק ב-2016-10-15. "Возле Антарктиды". www.film.ru. נבדק ב-2016-10-15.
אהרון בר האב

הכומר אהרון בר האב (באנגלית: Aaron Burr‏; 4 בינואר 1716 - 24 בספטמבר 1757) היה מחנך חשוב באמריקה הקולוניאלית, ממייסדי אוניברסיטת פרינסטון ואביו של סגן נשיא ארצות הברית השלישי, אהרון בר הבן. בר נולד בקונטיקט, ורכש תואר ראשון באוניברסיטת ייל ב-1735. לאחר סיום לימודיו, עבד ככומר פרסבטריאני בניוארק, ניו ג'רזי ופתח שם בית ספר ללימודים קלאסיים. ב-1752, נישא בר לאסתר אדוארדס, בתו של התאולוג המפורסם ג'ונתן אדוארדס. ב-1746, מחלוקת בדבר שיוכה הדתי של אוניברסיטת ייל גרמה לבר, לחמו אדוארדס ולג'ונתן דיקינסון (אנ') לפרוש מהאוניברסיטה הוותיקה ולהקים את הקולג' של ניו ג'רזי בעיירה אליזבת. דיקינסון נבחר לעמוד בראש האוניברסיטה, אך מת תוך זמן קצר וב-1747 מונה בר לנשיא הקולג' והפך בגיל 32 לנשיא הצעיר ביותר של המוסד. במהלך כהונתו עבר הקולג' לפרינסטון, ניו ג'רזי, ושמו שונה לאוניברסיטת פרינסטון. ב-1755 פרש בר מעבודתו ככומר כדי להשקיע את מרב זמנו בפרינסטון. בסתיו 1757 מת בר מקדחת, לאחר ששב מנסיעה להלווייתו של מושל מסצ'וסטס ג'ונתן בלצ'ר (אנ'), בה נשא הספד לזכרו. אלמנתו מתה שבעה חודשים לאחר מכן, והותירה את בתם בת השלוש ובנם בן השנתיים יתומים. שרידיו נקברו בבית הקברות המקומי בפרינסטון. מדיה וקבצים בנושא אהרון בר האב בוויקישיתוף אהרון בר האב, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נטייה רומנטית

נטייה רומנטית או אוריינטציה רומנטית מצביעה על המגדר או המין איתו אדם לרוב יפתח מערכת יחסים רומנטית או יתאהב בו. במושג זה משתמשים גם כאלטרנטיבה למונח נטייה מינית וגם כשני מושגים הקשורים זה לזה, והוא מבוסס על ההשקפה שמשיכה מינית היא מרכיב בודד במערכת גדולה יותר. לדוגמה, אף על פי שאדם פאנסקסואלי עשוי להרגיש משיכה מינית לאנשים בלי קשר למגדר שלהם, הם עשויים לחוות קרבה רומנטית רק לאחד המגדרים. לאנשים א-מיניים מדידה על פי נטייה רומנטית היא אפקטיבית יותר מעל סמך נטייה מינית. אנשים עשויים לקחת חלק או לא לקחת חלק במערכות יחסים רומנטיות רגשיות. הזהויות השונות הקשורות לכך הן: א-רומנטיות: חוסר משיכה רומנטית כלפי כל אחד. הטרומנטיות: משיכה רומנטית כלפי אדם מהמגדר השני. הומורומנטיות: משיכה רומנטית כלפי אדם מאותו המגדר. בירומנטיות: משיכה רומנטית כלפי שני מגדרים או יותר. פאנרומנטיות: משיכה רומנטית כלפי אדם מכל המגדרים. דמירומנטיות: משיכה רומנטית היכולה להיות כל אחת מהזהויות לעיל, אך יכולה לקרות רק לאחר יצירת קשר רגשי עמוק עם האדם. הסיבות להפרדה בין משיכה רומנטית למינית לא זוהו או נחקרו באופן נרחב. במקורות רבים המשיכה המינית מתוארת ככוללת בתוכה גם משיכה מינית וגם רומנטית, ללא הפרדה בין השניים. בנוסף, אהבה רומנטית הוגדרה גם כ-"אהבה המורכבת ממשיכה מינית חזקה ואהבה עיורת", ישנם מקורות הסותרים הגדרה זו וטוענים כי אין בהכרח קשר בין משיכה מינית ומשיכה רומנטית. א-מיניים שבדרך לא חווים משיכה מינית, עשויים עדיין לחוות משיכה רומנטית. מאידך גיסא, אנשים א-רומנטיים, שאינם חווים משיכה רומנטית, עשויים לחוות משיכה מינית. מדיה וקבצים בנושא נטייה רומנטית בוויקישיתוף מידע בעברית על א-רומנטיות, א-מיניות ועוד קבוצת א-מיניים & א-רומנטיים בישראל עדי שחם, "זוגיות היא שפה שאני לא מבינה": היכרות עם א-רומנטיים, באתר ynet, 2 ביולי 2021 The counselor's companion : what every beginning counselor needs to know, Mahwah, N.J.: Lawrence Erlbaum Associates, 2007 Megan Milks; Karli June Cerankowski, Asexualities : feminist and queer perspectives, London: Routledge, 2014 Christina Richards, Meg Barker, Sexuality and Gender for Mental Health Professionals: A Practical Guide, SAGE, 2013-10-15. (באנגלית) Bogaert, Anthony F., 1963-, Understanding asexuality, Lanham, Md.: Rowman & Littlefield Publishers, 2012, עמ' 15 King, Laura A. (Laura Ann), The science of psychology : an appreciative view, 2nd ed, New York: McGraw-Hill, 2011 https://lgbtq.unc.edu/asexuality-attraction-and-romantic-orientation
ג'ורג פולדס

ג'ורג פולדס (11 בינואר 1926 – 11 ביוני 1993) היה צייר יהודי, ניצול השואה, תלמיד של מר שושני ואדריכל בעיריית ירושלים, בה פעל רבות למען תושביה הערבים של העיר. פולדס נולד בשנת 1926 בבודפוק שבהונגריה. הוריו נרצחו באושוויץ, אחותו שרדה וחזרה לבודפשט וגורלו של אחיו אינו ידוע. פולדס עצמו עבד במחנות כפייה ונשלח למאוטהאוזן ל"צעדת המוות" אך לפניה שוחרר המחנה על ידי הצבא האמריקאי. בשנת 1948, כשהיה בן 22 זכה בפרס רומא מטעם בית הספר לאומנויות יפות בבודפשט. הפרס כלל לימודי אמנות באיטליה. בהמשך שם פעמיו לפריז, שם חווה עוני ורעב. הוא למד אדריכלות בבוזאר ובמקביל בבית ספר לרבנים. במהלך שנים אלה הרחיב את ידיעותיו ביהדות ובפילוסופיה, היה תלמידו של מר שושני ולמד עם עמנואל לוינס. בשנת 1970 עלה לישראל והתיישב בירושלים, בשנת 1973 הוצגה תערוכת יחיד שלו בגלריה אנגל בירושלים ובנוסף, תערוכה במרכז לאמנות יהודית בפריז. השתתף בתערוכה קבוצתית של אמנים עולים בבנייני האומה. במקביל החל לעבוד כאדריכל במחלקת הבנייה בעיריית ירושלים, כממונה על הבנייה במגזר הערבי במזרח העיר ושימור הכפרים שמסביב. פולדס סייע לתושבי השכונות הערביות בעיר וכונה על ידי רבים במגזר הערבי 'הצדיק'[דרוש מקור]. פולדס נפטר לאחר מחלה ממושכת ביוני 1993 בגיל 67. השאיר אחריו אישה ושני ילדים. מבקרת האמנות והאוצרת רחל סוקמן שמעה על ג'ורג' פולדס לראשונה בשנת 2007. ארלט פולדס־זיסהולץ, אלמנתו של הצייר, ביקשה מסוקמן לכתוב ספר על יצירותיו הנשכחות, שלא זכו מעולם להכרה מספקת. בשנים שעברו מאז חקרה סוקמן את האמן, חיי הצייר, האדריכל והאדם, דרך משפחתו, ציוריו, מכתביו, מחברותיו, חבריו וצוואתו. במהלך המחקר יצרה סוקמן ארכיון מקוטלג, ממוספר ומצולם ל-2,000 עבודות שנשמרו בבית משפחת פולדס בירושלים. בין השאר, נמצאו כ-200 עבודות דיוקן עצמי שצייר מ-1952 במגוון טכניקות ובסגנון הייחודי לו. לאחר 10 שנות מחקר יצא הספר "ג'ורג פולדס" על יצירתו. בספרה כתבה סוקמן כי "ג'ורג' פולדס, שיצירותיו לא נחקרו מעולם ואף לא זכו לחשיפה ראויה, הותיר אחריו מורשת ציורית מפעימה. הדיוקנאות העצמיים, שצייר במהלך חייו, הם נושא מרכזי והרה משמעות באמנותו. פולדס היה ונותר עד יומו האחרון אדם מאמין. הוא לא חדל לשאול שאלות, ללמוד ולחפש אחר הטוב, הפשטות והשלמות שבאמת הפנימית, אך בד בבד חש כי אלה חומקים לעד מהשגתו." רחל סוקמן, ג'ורג פולדס, המרכז לאמנות חזותית בתל אביב, 2018. רחל סוקמן, אינני כאן - ג'ורג' פולדס: אמן שניצח את גורלו, "טרמינל" 46, 21 ביולי 2012, באתר "כותר" הרצאה של רחל סוקמן על ג'ורג פולדס באוניברסיטה העברית בירושלים. ג'ורג' פולדס באתר מוזיאון ישראל.